CELEX: 32022R0739
Language: hu
Date: 2022-05-13 00:00:00
Title: A Bizottság (EU) 2022/739 végrehajtási rendelete (2022. május 13.) az (EU) 2020/761 végrehajtási rendeletnek a baromfi behozatalára vonatkozó egyes vámkontingensek és a tejpor Dominikai Köztársaságba való kivitelére vonatkozó vámkontingens kezelése tekintetében történő módosításáról

2022.5.16.   
               
               
                  HU
               
               
                  Az Európai Unió Hivatalos Lapja
               
               
                  L 137/7
               
            
         A BIZOTTSÁG (EU) 2022/739 VÉGREHAJTÁSI RENDELETE
         (2022. május 13.)
         az (EU) 2020/761 végrehajtási rendeletnek a baromfi behozatalára vonatkozó egyes vámkontingensek és a tejpor Dominikai Köztársaságba való kivitelére vonatkozó vámkontingens kezelése tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikke első bekezdésének a) és b) pontjára,
         mivel:
         
                     (1)
                  
                  
                     Az (EU) 2020/761 bizottsági végrehajtási rendelet (2) megállapítja a behozatali és kiviteli engedélyek rendszere alá tartozó mezőgazdasági termékek behozatali és kiviteli vámkontingenseinek kezelésére vonatkozó szabályokat, egyes mezőgazdasági termékekre behozatali és kiviteli vámkontingenseket nyit meg, és különös szabályokat állapít meg e vámkontingensek kezelésére.
                  
               
                     (2)
                  
                  
                     Az (EU) 2020/761 végrehajtási rendelet 55. cikke vámkontingenst nyit meg az EU-ból származó tejpor Dominikai Köztársaságba való kivitelére. A kontingenst a 0402 10, 0402 21 és 0402 29 KN-kód alá tartozó valamennyi termékre megnyitották.
                  
               
                     (3)
                  
                  
                     Ez az exportkontingens jelenleg 13 KN-kódra terjed ki. Ezért a tejpor Dominikai Köztársaságba való kivitelének megkönnyítése érdekében a kiviteli engedélynek az e kontingens alá tartozó valamennyi KN-kód alá tartozó termékre érvényesnek kell lennie, függetlenül a kérelemben kifejezetten említett KN-kódoktól.
                  
               
                     (4)
                  
                  
                     Az (EU) 2020/760 felhatalmazáson alapuló bizottsági rendelet (3) kiegészíti az 1308/2013/EU rendeletet az engedélyhez kötött behozatali és kiviteli vámkontingensek kezelésére vonatkozó szabályok tekintetében.
                  
               
                     (5)
                  
                  
                     Az (EU) 2020/760 felhatalmazáson alapuló rendelet 9. cikkének (6) bekezdése úgy rendelkezik, hogy a 09.4211, 09.4212, 09.4213 és 09.4290 rendelésszámú vámkontingens-csoportok esetében a referenciamennyiséget az Unióban szabad forgalomba bocsátott, a csoport egyes tételszámaihoz tartozó termékmennyiségek összesítésével kell kiszámítani.
                  
               
                     (6)
                  
                  
                     Az (EU) 2020/761 végrehajtási rendelet XII. mellékletében a 09.4211 és 09.4212 rendelésszámú vámkontingensekre vonatkozó kontingensidőszakok alidőszakokra oszlanak, míg a 09.4213 és 09.4290 rendelésszámú vámkontingensekre vonatkozó kontingensidőszakok nem, ami különösen megnehezíti a referenciamennyiség kiszámítását.
                  
               
                     (7)
                  
                  
                     A referenciamennyiség kiszámításának egyszerűsítése érdekében helyénvaló a 09.4213 és a 09.4290 tételszámra vonatkozó kontingensidőszakokat a 09.4211 és 09.4212 tételszámoknál megállapítottakkal azonos alidőszakokra felosztani.
                  
               
                     (8)
                  
                  
                     Az (EU) 2020/761 végrehajtási rendeletet ezért ennek megfelelően módosítani kell.
                  
               
                     (9)
                  
                  
                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2020/761 végrehajtási rendelet módosításai
            Az (EU) 2020/761 végrehajtási rendelet a következőképpen módosul:
            
                        1.
                     
                     
                        A 56. cikk (3) bekezdésének b) pontja helyébe a következő szöveg lép:
                        
                                    „b)
                                 
                                 
                                    a 20. szakaszban fel kell tüntetni a következőt:
                                    »(EU) 2020/761 végrehajtási rendelet
                                    20… július 1. és 20… június 30. között érvényes, tejporra vonatkozó vámkontingens az egyrészről a CARIFORUM-államok, másrészről az Európai Közösség és tagállamai között létrejött gazdasági partnerségi megállapodás III. mellékletének 2. függeléke alapján, amely megállapodás aláírását és ideiglenes alkalmazását a 2008/805/EK tanácsi határozat hagyta jóvá.
                                    A kiviteli engedély az (EU) 2020/761 végrehajtási rendelet 55. cikkének (2) bekezdésében említett KN-kódok alá tartozó bármely termékre érvényes.«”
                                 
                              
                  
                        2.
                     
                     
                        A XII. melléklet az e rendelet mellékletében foglaltaknak megfelelően módosul.
                     
                  
         
            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő hetedik napon lép hatályba.
            E rendeletet a hatálybalépését követően kezdődő vámkontingens-időszakokra kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. május 13-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 347., 2013.12.20., 671. o.
         
         
            (2)  A Bizottság (EU) 2020/761 végrehajtási rendelete (2019. december 17.) az 1306/2013/EU, az 1308/2013/EU és az 510/2014/EU európai parlamenti és tanácsi rendeletnek az engedélyhez kötött vámkontingensek kezelési rendszere tekintetében történő alkalmazására vonatkozó szabályok megállapításáról (HL L 185., 2020.6.12., 24. o.).
         
            (3)  A Bizottság (EU) 2020/760 felhatalmazáson alapuló rendelete (2019. december 17.) az 1308/2013/EU európai parlamenti és tanácsi rendeletnek az engedélyhez kötött behozatali és kiviteli vámkontingensek kezelésére vonatkozó szabályok tekintetében történő kiegészítéséről, valamint az 1306/2013/EU európai parlamenti és tanácsi rendeletnek a vámkontingensek kezelésével összefüggésben letétbe helyezett biztosítékok tekintetében történő kiegészítéséről (HL L 185., 2020.6.12., 1. o.).
      
      
         
            MELLÉKLET
            Az (EU) 2020/761 végrehajtási rendelet XII. melléklete a következőképpen módosul:
            
                        1.
                     
                     
                        a 09.4213 rendelésszámú vámkontingensre vonatkozó táblázat a következőképpen módosul:
                        
                                    a)
                                 
                                 
                                    a „Vámkontingens-alidőszakok” rovat helyébe a következő szöveg lép:
                                    
                                                „Vámkontingens-alidőszakok
                                                
                                             
                                             
                                                július 1-jétől szeptember 30-ig
                                                október 1-jétől december 31-ig
                                                január 1-jétől március 31-ig
                                                április 1-jétől június 30-ig”
                                             
                                          
                                                b)
                                             
                                             
                                                a „Mennyiség (kg)” rovat helyébe a következő szöveg lép:
                                                
                                                            „Mennyiség (kg)
                                                            
                                                         
                                                         
                                                            368 000  kg a következőképpen elosztva:
                                                            30 % a július 1-jétől szeptember 30-ig terjedő alidőszakra
                                                            30 % az október 1-jétől december 31-ig terjedő alidőszakra
                                                            20 % a január 1-jétől március 31-ig terjedő alidőszakra
                                                            20 % az április 1-jétől június 30-ig terjedő alidőszakra”
                                                         
                                                      
                                          
                                                2.
                                             
                                             
                                                a 09.4290 rendelésszámú vámkontingensre vonatkozó táblázat a következőképpen módosul:
                                                
                                                            a)
                                                         
                                                         
                                                            a „Vámkontingens-alidőszakok” rovat helyébe a következő szöveg lép:
                                                            
                                                                        „Vámkontingens-alidőszakok
                                                                        
                                                                     
                                                                     
                                                                        július 1-jétől szeptember 30-ig
                                                                        október 1-jétől december 31-ig
                                                                        január 1-jétől március 31-ig
                                                                        április 1-jétől június 30-ig”
                                                                     
                                                                  
                                                      
                                                            b)
                                                         
                                                         
                                                            a „Mennyiség (kg)” rovat helyébe a következő szöveg lép:
                                                            
                                                                        „Mennyiség (kg)
                                                                        
                                                                     
                                                                     
                                                                        456 000  kg a következőképpen elosztva:
                                                                        30 % a július 1-jétől szeptember 30-ig terjedő alidőszakra
                                                                        30 % az október 1-jétől december 31-ig terjedő alidőszakra
                                                                        20 % a január 1-jétől március 31-ig terjedő alidőszakra
                                                                        20 % az április 1-jétől június 30-ig terjedő alidőszakra”